**ΠΑΡΑΡΤΗΜΑ Β**

**YΠΟΔΕΙΓΜΑ**

|  |  |  |
| --- | --- | --- |
| **ΤΙΤΛΟΣ ΕΠΙΧΕΙΡΗΣΗΣ** | Αριθμός ΧΠΕ  ή  Αριθμός Μελέτης |  |
|  |
|

|  |
| --- |
| **ΜΕΛΕΤΗ ΠΥΡΟΠΡΟΣΤΑΣΙΑΣ** |

Που συντάχθηκε σύμφωνα με την υπ’ αριθ. 6-2018 Πυροσβεστική Διάταξη και αφορά «Μέτρα και μέσα πυροπροστασίας εμπορικών αποθηκών», από τον/την

|  |
| --- |
| **Α. ΣΤΟΙΧΕΙΑ ΕΠΙΧΕΙΡΗΣΗΣ-ΕΓΚΑΤΑΣΤΑΣΗΣ** |

1. Κωδικός/-οί Αριθμός/-οί Δραστηριότητας:
2. Είδος επιχείρησης – εγκατάστασης:
3. Κατηγορία κινδύνου: Ο Α Β C
4. Τόπος επιχείρησης- εγκατάστασης:

Οδός: Αριθμός:

Περιοχή:

Τ.Κ.: Οικοδομικό Τετράγωνο:

Γεωγραφικό Μήκος: Γεωγραφικό Πλάτος:

Τηλέφωνο: Τηλέφωνο Ανάγκης:

1. Ιδιοκτησία επιχείρησης-εγκατάστασης:
2. Νόμιμος Εκπρόσωπος – Υπεύθυνος:
3. Απασχολούμενο προσωπικό (αριθμός ατόμων):
4. Ομάδα πυροπροστασίας (Ναι/Όχι):

|  |
| --- |
| **Β. ΟΙΚΟΔΟΜΙΚΗ ΣΥΣΤΑΣΗ** |

1. Οικοπεδική έκταση (σε τ.μ.): ( )
2. Αριθμός ορόφων κτιρίου: ( )
3. Όροφοι που καταλαμβάνει η επιχείρηση-εγκατάσταση: ( )

|  |  |
| --- | --- |
| Όροφος | Επιφάνεια (τ.μ.) |
|  |  |
|  |  |
|  |  |
| Συνολική στεγασμένη επιφάνεια: |  |

1. Αφαιρούμενοι χώροι:

|  |  |  |
| --- | --- | --- |
| Όροφος | Περιγραφή χώρου | Επιφάνεια (τ.μ.) |
|  |  |  |
|  |  |  |
|  |  |  |
|  | Σύνολο: |  |

1. Ωφέλιμη επιφάνεια:

|  |  |  |  |  |
| --- | --- | --- | --- | --- |
| Όροφος | Περιγραφή - Δραστηριότητα | Επιφάνεια (τ.μ.) | Συντελεστής | Άτομα |
|  |  |  |  |  |
|  |  |  |  |  |
|  |  |  |  |  |
| Σύνολο ατόμων: | | | |  |

1. Χρήση υπαίθριας επιφάνειας αποθήκευσης (σε τ.μ.): ( )
2. Απόσταση από γειτονικά κτίρια: ( ) μέτρα
3. Υπερκείμενος / Υποκείμενος όροφος – Τμήμα ορόφου (Ναι/Όχι): ( )

|  |
| --- |
| **Γ. ΔΟΜΙΚΗ ΠΥΡΟΠΡΟΣΤΑΣΙΑ** |

1. Είδος φέροντος οργανισμού:

|  |  |  |
| --- | --- | --- |
|  | Υλικό  κατασκευής | Δείκτης  πυραντίστασης |
| Φέρουσα κατασκευή |  |  |
| Τοιχοποιία |  |  |
| Φέρουσα κατασκευή στέγης |  |  |
| Επικάλυψη στέγης |  |  |
| Δάπεδο |  |  |

1. Επικαλύψεις:

Επικάλυψη δαπέδων:

Επικάλυψη οροφής:

Τοιχοποιία :

1. Αριθμός - Περιγραφή εξόδων κινδύνου: ( )

Έξοδος 1η:

Έξοδος 2η:

Έξοδος 3η:

Υπολογισμός απαιτούμενων εξόδων κινδύνου:

1. Περιγραφή οδεύσεων διαφυγής:

Υπολογισμός απαιτούμενων παροχών οδεύσεων διαφυγής:

1. Μήκος μέγιστης απροστάτευτης όδευσης διαφυγής (μέτρα): ( )
2. Φωτισμός ασφαλείας – Σήμανση οδεύσεων διαφυγής:
   1. Φωτισμός Ασφαλείας (τεμάχια): ( )
   2. Σήμανση Ασφαλείας (τεμάχια): ( )

|  |
| --- |
| **Δ. ΠΥΡΟΔΙΑΜΕΡΙΣΜΑΤΟΠΟΙΗΣΗ** |

|  |  |  |  |
| --- | --- | --- | --- |
|  | **ΠΥΡΟΔΙΑΜΕΡΙΣΜΑ** | | |
| **ΧΑΡΑΚΤΗΡΙΣΤΙΚΑ** | π.χ. Α΄ ΟΡΟΦΟΣ | π.χ. Π1 Β΄ Ορόφου |  |
| Εμβαδόν πυροδιαμερίσματος (τ.μ.) |  |  |  |
| Μέγιστο εμβαδόν πυροδιαμερίσματος (τ.μ.) |  |  |  |
| Όγκος πυροδιαμερίσματος (κ.μ.) |  |  |  |
| Μέγιστος όγκος πυροδιαμερίσματος (κ.μ.) |  |  |  |
| Δείκτης πυραντίστασης περιβλημάτων |  |  |  |
| Δείκτης πυραντίστασης θυρών |  |  |  |
| Εγκατάσταση αυτόματου συστήματος πυρόσβεσης (Ναι/Όχι) |  |  |  |

|  |
| --- |
| **Ε. ΕΠΙΚΙΝΔΥΝΟΙ ΧΩΡΟΙ** |

|  |  |  |
| --- | --- | --- |
| **α/α** | **ΧΩΡΟΣ** | **Δείκτης**  **Πυραντίστασης** |
| **1.** | Υποσταθμός ΔΕΗ (Ναι/Όχι): ( ) |  |
|  | Μέσης Τάσης (Ναι/Όχι): ( ) |  |
| Υψηλής Τάσης (Ναι/Όχι): ( ) |  |
| **2.** | Λεβητοστάσιο (Ναι/Όχι): ( ) |  |
| **3.** | Αποθήκη καυσίμων (Ναι/Όχι): ( ) |  |
| **4.** | Άλλος: ( ) |  |

|  |
| --- |
| **ΣΤ. ΕΠΙΚΙΝΔΥΝΕΣ ΥΛΕΣ** |

1. Χρήση υγραερίου (Ναι/Όχι): ( ) Αριθμός Φιαλών/Δεξαμενής: ( )

Ποσότητα (κιλά/λίτρα): ( )

1. Χρήση φυσικού αερίου (Ναι/Όχι): ( ­ ) Αριθμός Συσκευών: ( )
2. Αποθήκη καυσίμων (Ναι/Όχι): ( ) Χωρητικότητα (κ.μ.): ( )
3. Άλλες :

|  |  |  |  |  |
| --- | --- | --- | --- | --- |
| **Περιγραφή** | **Χώρος Αποθήκευσης** | **Ποσότητα** | **Συμπεριφορά** | **Κίνδυνος έκρηξης** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| **Ζ. ΜΕΤΡΑ ΚΑΙ ΜΕΣΑ ΠΥΡΟΠΡΟΣΤΑΣΙΑΣ** |

1. **Γενικά προληπτικά μέτρα πυροπροστασίας**

Όλες οι εμπορικές αποθήκες που εμπίπτουν στις διατάξεις της παρούσας, υποχρεούνται να λαμβάνουν τα παρακάτω προληπτικά μέτρα πυροπροστασίας:

**α.** Ανάρτηση πινακίδων σε εμφανή σημεία της αποθήκης, με οδηγίες πρόληψης πυρκαγιάς και τρόπους ενέργειας του προσωπικού σε περίπτωση έναρξης πυρκαγιάς.

**β.** Σήμανση ασφαλείας, στους χώρους επικίνδυνων υλικών ή χώρων αναφορικά με την απαγόρευση καπνίσματος σε άτομα που εισέρχονται στο χώρο αυτό και κατά περίπτωση προειδοποιητικών πινακίδων, όπως μη χρήσης νερού σε περίπτωση εκδήλωσης πυρκαγιάς, κλπ.

**γ.** Ειδική σήμανση στους χώρους των ανελκυστήρων για τη μη χρήση τους σε περίπτωση εκδήλωσης πυρκαγιάς.

**δ.** Κατάλληλη διευθέτηση του χώρου αποθήκευσης υλών που μπορούν να αναφλεγούν και απομάκρυνση των εύφλεκτων και καυστών υλών από πηγές εκπομπής θερμότητας.

**ε.** Τήρηση των προβλεπόμενων, πλάτους τουλάχιστον 0,90μ. διόδων μεταξύ των αποθηκευμένων υλικών για την άμεση εκκένωση σε περίπτωση έναρξης πυρκαγιάς σ’ αυτά, καθώς και κύριου διαδρόμου πλάτους τουλάχιστον 1,10μ. εντός της αποθήκης.

**στ.** Αποθήκευση των υλικών κατά τρόπο ώστε αυτά να απέχουν από την οροφή τουλάχιστον 0,50μ.

**ζ.** Συνεχή καθαρισμό όλων των χώρων της αποθήκης και άμεση απομάκρυνση των υλικών που μπορούν να αναφλεγούν.

**η.** Επιμελή συντήρηση, τακτική επιθεώρηση και έλεγχο των συσκευών και εγκαταστάσεων, σύμφωνα με τους σχετικούς κανονισμούς.

**θ.** Επαρκή αερισμό (φυσικό ή τεχνητό) των χώρων αποθήκευσης.

**ι.** Επιθεώρηση από υπεύθυνο υπάλληλο, όλων των χώρων μετά τη διακοπή της δραστηριότητας καθώς και κατά τις εργάσιμες ώρες, για επισήμανση και εξάλειψη τυχόν προϋποθέσεων εκδήλωσης πυρκαγιάς.

**ια.** Θέση εκτός λειτουργίας (τάσεως) των μηχανολογικών εγκαταστάσεων κατά τις μη εργάσιμες ημέρες και ώρες, εκτός από εκείνες των οποίων η λειτουργία είναι απαραίτητη.

**ιβ.** Τοποθέτηση λεκάνης ασφαλείας επαρκούς χωρητικότητας σε δεξαμενές υγρών καυσίμων για συγκέντρωση τυχόν διαρροών καυσίμων.

**ιγ.** Κατάλληλη περίφραξη για υπαίθριους ή ημιυπαίθριους χώρους εμπορικών αποθηκών, της οποίας το συνολικό ύψος να είναι τουλάχιστον δύο (2) μέτρα.

**ιδ.** Αποθήκευση των εμπορευμάτων σε υπαίθριους ή ημιυπαίθριους χώρους κατά τρόπο ώστε τα υλικά να απέχουν τουλάχιστον τρία (3) μ. από τα γειτνιάζοντα κτίρια.

**ιε.** Αποψίλωση των χώρων από ξηρά χόρτα και απομάκρυνση αυτών στις υπαίθριες ή ημιυπαίθριες εμπορικές αποθήκες.

**ιστ.** Προστασία τωνανοιγμάτων υπόγειων χώρων αποθήκευσης με ειδικά συρμάτινα πλέγματα.

**Ιζ.** Απαγόρευση τοποθέτησης σε διαδρόμους, κλίμακες, οδεύσεις διαφυγής και εξόδους κινδύνου, χωρισμάτων μονίμων ή πρόσκαιρων, υλικών και γενικά κάθε αντικειμένου το οποίο μπορεί να μειώσει το πλάτος αυτών ή να εμποδίσει την ελεύθερη κυκλοφορία των ενοίκων σε περίπτωση κινδύνου.

**ιη.** Απαγόρευση χρήσης γυμνής φλόγας ή εκτεθειμένων πυρακτωμένων επιφανειών στους χώρους των αποθηκευμένων εμπορευμάτων και τους επικίνδυνους χώρους.

**ιθ.** Απαγόρευση κάλυψης της σήμανσης ασφαλείας και των μέσων πυροπροστασίας, από υλικά ή κατασκευαστικές διατάξεις.

**κ.** Λήψη όλων των μέτρων προστασίας έναντι εκρήξιμων ατμοσφαιρών σύμφωνα με την ισχύουσα νομοθεσία και τις ευρωπαϊκές οδηγίες και κανονισμούς, εφόσον υφίσταται κίνδυνος έκρηξης λόγω της φύσης των αποθηκευμένων προϊόντων σε περίπτωση εκδήλωσης πυρκαγιάς (όπως αποθήκες ζάχαρης, κακάο, αλεύρι, κλπ.)

**κα.** Λήψη κάθε άλλου κατά περίπτωση μέτρου που αποβλέπει στην αποφυγή αιτίων και τη μείωση του κινδύνου από πυρκαγιά.

**2. Ειδικά προληπτικά μέτρα πυροπροστασίας**

**(α)** Αυτόματο σύστημα πυρανίχνευσης (Ναι/Όχι): ( )

Χώροι που καλύπτει:

**(β)** Αυτόματο σύστημα ανίχνευσης εκρηκτικών μιγμάτων (Ναι/Όχι): ( )

**(γ)** Απλός ανιχνευτής εκρηκτικών μιγμάτων (Ναι/Όχι): ( )

**(δ)** Αυτόματη χειροκίνητη ψύξη (Ναι/Όχι): ( )

**(ε)** Σύστημα χειροκίνητης αναγγελίας πυρκαγιάς (Ναι/Όχι): ( )

1. **Κατασταλτικά μέσα πυροπροστασίας:**
   1. Αυτόματο σύστημα πυρόσβεσης (με νερό) (Ναι/Όχι): ( )

Υγρού τύπου (Ναι/Όχι): ( )

Τύπος καταιονισμού: Ξηρού τύπου (Ναι/Όχι): ( )

Άλλου τύπου (Ναι/Όχι): ( )

Χώροι που καλύπτει:

* 1. Μόνιμο υδροδοτικό πυροσβεστικό δίκτυο (Ναι/Όχι): ( )

Κατηγορία (Ι/ΙΙ/ΙΙΙ): ( )

Αριθμός πυρ/κών φωλιών: ( )

Σταθμοί πυροσβεστικών εργαλείων και μέσων (Ναι/Όχι) ( )

Δίκτυο Πόλης (Ναι/Όχι): ( )

* 1. Πηγή ύδατος:

Αντλητικό Συγκρότημα (Ναι/Όχι): ( )

* 1. Εναλλακτικό σύστημα πυρόσβεσης (Ναι/Όχι): ( )

Τύπος κατασβεστικού υλικού:

Χώροι που καλύπτει:

* 1. Απλό υδροδοτικό πυροσβεστικό δίκτυο (Ναι/Όχι): ( )

Αριθμός πυρ/κών ερμαρίων: ( )

1. **Πυροσβεστήρες:**

|  |  |  |  |  |  |
| --- | --- | --- | --- | --- | --- |
| α/α | Είδος πυροσβεστήρα/μέσο | Κατασβεστική  ικανότητα | Ονομαστική  γόμωση | Ποσότητα | Χώρος  τοποθέτησης |
| **1** | Ξηράς σκόνης  φορητός |  |  |  |  |
| **2** | Ξηράς σκόνης  οροφής |  |  |  |  |
| **3** | Διοξειδίου του άνθρακα  φορητός |  |  |  |  |
| **4** | Πυροσβεστήρας βάσης  Νερού (αφρού) |  |  |  |  |
| **5** |  |  |  |  |  |
|  |  |  | **Σύνολο πυροσβεστήρων** |  |  |

|  |
| --- |
| **Η. ΤΕΧΝΙΚΕΣ ΠΕΡΙΓΡΑΦΕΣ ΜΟΝΙΜΩΝ ΣΥΣΤΗΜΑΤΩΝ**  (σύμφωνα με την υπ΄ αριθμ. 15/2014 Πυροσβεστική Διάταξη) |

ΠΑΡΑΡΤΗΜΑ Α΄: π.χ. Μόνιμο Πυροσβεστικό Υδροδοτικό δίκτυο

ΠΑΡΑΡΤΗΜΑ Β΄: π.χ. Αυτόματο σύστημα πυρανίχνευσης

|  |
| --- |
| **Θ. ΟΡΓΑΝΩΣΗ ΚΑΙ ΕΚΠΑΙΔΕΥΣΗ ΠΡΟΣΩΠΙΚΟΥ**  (σύμφωνα με την υπ΄ αριθμ. 14/2014 Πυροσβεστική Διάταξη) |

ΠΑΡΑΡΤΗΜΑ Γ΄: Πίνακας Σύνθεσης Ομάδας Πυροπροστασίας (Αρχηγός – Υπαρχηγός – Μέλη)

ΠΑΡΑΡΤΗΜΑ Δ΄: Πίνακας με τα βοηθητικά εργαλεία και μέσα επιχειρήσεων-εγκαταστάσεων, εφόσον απαιτούνται

|  |
| --- |
| **Ι. ΑΠΟΚΛΙΣΕΙΣ** |

|  |
| --- |
| **Κ. ΓΕΝΙΚΕΣ ΟΔΗΓΙΕΣ** |

Στη μελέτη πυροπροστασίας επισυνάπτονται:

1. Σχέδιο/-α κάτοψης της επιχείρησης – εγκατάστασης ή ισάριθμα σχέδια κάτοψης σε επιχειρήσεις – εγκαταστάσεις που διαθέτουν περισσότερα από ένα κτιριακά συγκροτήματα, στα οποία θα σημειώνονται οι θέσεις των απαιτούμενων πυροσβεστικών μέσων και λοιπών στοιχείων της διάταξης μαζί με υπόμνημα και χαρακτηριστικά σημεία.
2. Τοπογραφικό διάγραμμα, στις περιπτώσεις που η επιχείρηση – εγκατάσταση διαθέτει περισσότερα του ενός κτιριακά συγκροτήματα ή βρίσκεται εκτός σχεδίου πόλεως ή για τον έλεγχο της απόστασης από γειτονικά κτίρια.

|  |  |  |
| --- | --- | --- |
|  |  | **Ο ΣΥΝΤΑΞΑΣ** |
| **Ε Γ Κ Ρ Ι Ν Ε Τ Α Ι** |  | **Ημερομηνία:** |
| **Ημερομηνία:** |  |  |
| **Ο Διοικητής της Π.Υ.** |  | **Υπογραφή / Σφραγίδα** |
|  |  |  |
| **ΠΑΡΑΡΤΗΜΑ**  **(συνημμένο στο Παράρτημα Β - Υπόδειγμα μελέτης πυροπροστασίας)** | | | |

**ΟΔΗΓΙΕΣ ΣΥΜΠΛΗΡΩΣΗΣ ΥΠΟΔΕΙΓΜΑΤΟΣ**

**ΜΕΛΕΤΗΣ ΠΥΡΟΠΡΟΣΤΑΣΙΑΣ ΕΜΠΟΡΙΚΩΝ ΑΠΟΘΗΚΩΝ**

|  |  |
| --- | --- |
| Αναγράφεται ο τίτλος ή η επωνυμία  της επιχείρησης-εγκατάστασης. | Αναγράφεται ο αριθμός ΧΠΕ ή  ο αριθμός μελέτης  (συμπληρώνεται από την Πυροσβεστική υπηρεσία). |

**ΜΕΛΕΤΗ ΠΥΡΟΠΡΟΣΤΑΣΙΑΣ**

Αναγράφονται τα πλήρη στοιχεία του συντάξαντα τη μελέτη αρμόδιου τεχνικού επιστήμονα (όπως ονοματεπώνυμο, στοιχεία διεύθυνσης, ειδικότητα, αριθμός ταυτότητας, αριθμός ΤΕΕ, ΑΦΜ, τηλέφωνα επικοινωνίας)

**Α. ΣΤΟΙΧΕΙΑ ΕΠΙΧΕΙΡΗΣΗΣ- ΕΓΚΑΤΑΣΤΑΣΗΣ**

**1.** Αναγράφεται ο Κωδικός ή οι Κωδικοί Αριθμοί Δραστηριότητας (ΚΑΔ) της επιχείρησης – εγκατάστασης. Ο Κωδικός Αριθμός Δραστηριότητας (Κ.Α.Δ.), αντιστοιχεί στις Τάξεις Nace, κατηγορίες ή υποκατηγορίες Cpa, σύμφωνα με τη διεθνή Στατιστική Ταξινόμηση των Κλάδων Οικονομικών Δραστηριοτήτων ή σε κωδικούς των εθνικών δραστηριοτήτων και σε περίπτωση εξειδικευμένης δραστηριότητας αποθήκης δίνεται κωδικός από την Πυροσβεστική Αρχή, μετά από Απόφαση του Αρχηγού Πυροσβεστικού Σώματος.

**2.**  Αναγράφεται η δραστηριότητα της επιχείρησης – εγκατάστασης.

**3.** Αναγράφεται η κατηγορία κινδύνου της επιχείρησης – εγκατάστασης, σύμφωνα με το Παράρτημα Α της παρούσας.

**4.** Αναγράφεται η πλήρης διεύθυνση, γεωγραφικά δεδομένα, τηλέφωνα επικοινωνίας της επιχείρησης- εγκατάστασης.

**5.**  Αναγράφεται ο ιδιοκτήτης – εργοδότης της επιχείρησης - εγκατάστασης.

**6.**  Αναγράφεται ο νόμιμος εκπρόσωπος – Υπεύθυνος της επιχείρησης - εγκατάστασης.

**7.**  Αναγράφεται ο αριθμός του απασχολούμενου προσωπικού (κατά προσέγγιση).

**8.** Αναγράφεται η υποχρέωση συγκρότησης ή μη ομάδας πυροπροστασίας, σύμφωνα με την 14/2014 Πυροσβεστική Διάταξη.

**Β. ΟΙΚΟΔΟΜΙΚΗ ΣΥΣΤΑΣΗ**

**1.**  Αναγράφεται η οικοπεδική έκταση σε τ.μ. της επιχείρησης - εγκατάστασης.

**2.**  Αναγράφεται ο αριθμός ορόφων του κτιρίου.

**3.** Αναγράφονται οι όροφοι ή επίπεδα και η αντίστοιχη επιφάνεια σε τετραγωνικά μέτρα που καταλαμβάνει η επιχείρηση- εγκατάσταση (π.χ. υπόγειο, ισόγειο και Α΄ όροφος), καθώς και η συνολική στεγασμένη επιφάνεια σε τετραγωνικά μέτρα.

**4.** Αναγράφονται οι αφαιρούμενοι χώροι ανά όροφο ή επίπεδο και η αντίστοιχη επιφάνεια σε τετραγωνικά μέτρα.

**5.** Αναγράφεται η ωφέλιμη επιφάνεια ανά όροφο ή επίπεδο, η οποία προκύπτει από την συνολική στεγασμένη επιφάνεια αφαιρώντας τους βοηθητικούς χώρους. Επιπλέον αναγράφονται τα άτομα της αίθουσας (θεωρητικός πληθυσμός), τα οποία υπολογίζονται από την διαίρεση της ωφέλιμης επιφάνειας με τον συντελεστή υπολογισμού τού χώρου.

**6.** Αναγράφεται η ακάλυπτη επιφάνεια σε τ.μ. και ποια η χρήση της.

**7.** Αναγράφεται η απόσταση από γειτονικά κτίρια της αποθήκης. Στην περίπτωση αυτή θα υποβάλλεται και τοπογραφικό διάγραμμα.

**8.** Αναγράφεται τυχόν υπερκείμενος / υποκείμενος όροφος της αποθήκης ή εάν η εμπορική αποθήκη αποτελεί τμήμα ορόφου.

**Γ. ΔΟΜΙΚΗ ΠΥΡΟΠΡΟΣΤΑΣΙΑ**

**1.**  Αναγράφονται τα υλικά κατασκευής των δομικών στοιχείων και ο αντίστοιχος δείκτης πυραντίστασής τους.

**2.**  Αναγράφονται τυχόν επικαλύψεις των δαπέδων, της οροφής και της τοιχοποιίας.

**3.**  Αναγράφεται ο αριθμός των εξόδων κινδύνου. Γίνεται περιγραφή των εξόδων κινδύνου και υπολογισμός των απαιτούμενων εξόδων κινδύνου.

**4.**  Γίνεται περιγραφή των οδεύσεων διαφυγής, όπως πλάτος οριζόντιων και κατακόρυφων οδεύσεων διαφυγής, φορά θυρών και αντίστοιχοι δείκτες πυραντίστασης (σε λεπτά) και υπολογισμός των απαιτούμενων οδεύσεων διαφυγής.

**5.**  Αναγράφεται το μήκος μέγιστης απροστάτευτης όδευσης διαφυγής σε μέτρα.

**6.** Αναγράφεται ο αριθμός φωτιστικών ασφαλείας και σημάνσεων ασφαλείας που τοποθετούνται στην επιχείρηση- εγκατάσταση.

**Δ. ΠΥΡΟΔΙΑΜΕΡΙΣΜΑΤΟΠΟΙΗΣΗ**

Αναγράφονται τα κατά περίπτωση απαιτούμενα πυροδιαμερίσματα της επιχείρησης-εγκατάστασης και ειδικότερα το εμβαδόν ή όγκος και μέγιστο εμβαδόν ή όγκος, οι δείκτες πυραντίστασης των περιβλημάτων και των θυρών, καθώς και η εγκατάσταση αυτόματου συστήματος πυρόσβεσης για λόγους προσαύξησης εμβαδού ή όγκου πυροδιαμερίσματος. Στην γραμμή των χαρακτηριστικών συμπληρώνεται η θέση του πυροδιαμερίσματος ανά όροφο ή επίπεδο (π.χ. Α΄ όροφος, πυροδιαμέρισμα 1 του Β΄ ορόφου κλπ).

**Ε. ΕΠΙΚΙΝΔΥΝΟΙ ΧΩΡΟΙ**

**1.** Αναγράφεται η ύπαρξη υποσταθμού ΔΕΗ και ο δείκτης πυραντίστασης.

**2.**  Αναγράφεται η ύπαρξη χώρου λεβητοστασίου και ο δείκτης πυραντίστασης.

**3.**  Αναγράφεται η ύπαρξη χώρου αποθήκευσης καυσίμων και ο δείκτης πυραντίστασης.

**4.**  Αναγράφεται η ύπαρξη τυχόν άλλου επικίνδυνου χώρου και ο δείκτης πυραντίστασης.

**ΣΤ. ΕΠΙΚΙΝΔΥΝΕΣ ΥΛΕΣ**

**1.** Αναγράφεται η χρήση υγραερίου, ο αριθμός φιαλών ή δεξαμενών και η κατά περίπτωση ποσότητα σε κιλά ή λίτρα.

**2.**  Αναγράφεται η χρήση φυσικού αερίου και ο αριθμός συσκευών.

**3.**  Αναγράφεται η χρήση αποθήκης καυσίμων και η χωρητικότητά της σε κ.μ..

**4.** Αναγράφεται η ύπαρξη τυχόν άλλων εύφλεκτων ή επικίνδυνων υλών. Γίνεται περιγραφή της ύλης, ο χώρος αποθήκευσής της, η ποσότητά της, η συμπεριφορά της στην φωτιά και στα κατασβεστικά μέσα και τυχόν κίνδυνος έκρηξης.

**Ζ. ΜΕΤΡΑ ΚΑΙ ΜΕΣΑ ΠΥΡΟΠΡΟΣΤΑΣΙΑΣ**

**1.** Αναγράφονται τα γενικά προληπτικά μέτρα που προβλέπονται από την νομοθεσία.

**2.** Ειδικά προληπτικά μέτρα πυροπροστασίας:

**(α)** Συμπληρώνεται αν απαιτείται αυτόματο σύστημα πυρανίχνευσης καθώς και τους χώρους που καλύπτει.

**(β)** Συμπληρώνεται αν απαιτείται αυτόματο σύστημα ανίχνευσης εκρηκτικών μειγμάτων.

**(γ)** Συμπληρώνεται αν απαιτείται απλός ανιχνευτής εκρηκτικών μειγμάτων.

**(δ)** Συμπληρώνεται αν απαιτείται ψύξη δεξαμενών.

**(ε)** Συμπληρώνεται αν απαιτείται χειροκίνητο σύστημα αναγγελίας πυρκαγιάς.

**3.**  Κατασταλτικά μέτρα πυροπροστασίας:

**3.1.** Συμπληρώνεται αν απαιτείται αυτόματο σύστημα πυρόσβεσης με νερό, ο τύπος του καθώς και οι χώροι που καλύπτει.

**3.2.** Συμπληρώνεται αν απαιτείται μόνιμο υδροδοτικό πυροσβεστικό δίκτυο, ο τύπος του (κατηγορία), ο αριθμός των πυροσβεστικών φωλιών και η ύπαρξη Σταθμών πυροσβεστικών εργαλείων και μέσων.

**3.3.** Συμπληρώνεται η πηγή ύδατος των ανωτέρω συστημάτων.

**3.4.** Συμπληρώνεται αν απαιτείται εναλλακτικό σύστημα πυρόσβεσης, ο τύπος του κατασβεστικού υλικού και οι χώροι που καλύπτει.

**3.5.** Συμπληρώνεται αν απαιτείται απλό υδροδοτικό πυροσβεστικό δίκτυο καθώς και ο αριθμός των πυροσβεστικών ερμαρίων.

**4.** Συμπληρώνεται ο αριθμός των πυροσβεστήρων, η κατασβεστική ικανότητα, η ονομαστική μάζα ανά τύπο πυροσβεστήρα και ο χώρος τοποθέτησής τους.

**Η. ΤΕΧΝΙΚΕΣ ΠΕΡΙΓΡΑΦΕΣ ΜΟΝΙΜΩΝ ΣΥΣΤΗΜΑΤΩΝ**

Υποβάλλονται οι τεχνικές περιγραφές των μονίμων συστημάτων ενεργητικής πυροπροστασίας που απαιτούνται από την παρούσα διάταξη στην επιχείρηση - εγκατάσταση. Οι τεχνικές περιγραφές των μονίμων συστημάτων ενεργητικής πυροπροστασίας, αποτελούν Παραρτήματα αυτής σε ξεχωριστά τεύχη, και θεωρούνται από την οικεία Πυροσβεστική Αρχή, σύμφωνα με την υπ΄ αριθμ. 15/2014 Πυροσβεστική Διάταξη.

**Θ. ΟΡΓΑΝΩΣΗ ΚΑΙ ΕΚΠΑΙΔΕΥΣΗ ΠΡΟΣΩΠΙΚΟΥ**

Σε περίπτωση υποχρέωσης συγκρότησης ομάδας πυροπροστασίας επισυνάπτονται τα αντίστοιχα παραρτήματα της 14/2014 Πυροσβεστικής Διάταξης. Εφόσον απαιτούνται, επισυνάπτεται και Πίνακας με τα βοηθητικά εργαλεία και μέσα, σύμφωνα με το άρθρο 11 της υπ΄ αριθμ. 14/2014 Πυροσβεστικής Διάταξης.

**Ι. ΑΠΟΚΛΙΣΕΙΣ**

Αναγράφονται αναλυτικά τυχόν ζητούμενες αποκλίσεις με αιτιολογημένη έκθεση του αρμόδιου τεχνικού επιστήμονα.

**Κ. ΓΕΝΙΚΕΣ ΟΔΗΓΙΕΣ**

Στη μελέτη πυροπροστασίας επισυνάπτονται:

1. Σχέδιο/-α κάτοψης της επιχείρησης – εγκατάστασης ή ισάριθμα σχέδια κάτοψης σε επιχειρήσεις – εγκαταστάσεις που διαθέτουν περισσότερα από ένα κτιριακά συγκροτήματα, στα οποία θα σημειώνονται οι θέσεις των απαιτούμενων πυροσβεστικών μέσων και λοιπών στοιχείων της διάταξης μαζί με υπόμνημα και χαρακτηριστικά σημεία.
2. Τοπογραφικό διάγραμμα, στις περιπτώσεις που η επιχείρηση – εγκατάσταση διαθέτει περισσότερα του ενός κτιριακά συγκροτήματα ή βρίσκεται εκτός σχεδίου πόλεως ή για τον έλεγχο της απόστασης από γειτονικά κτίρια.

Αθήνα, 11 Απριλίου 2018

Ο Αρχηγός Πυροσβεστικού Σώματος

ΣΩΤΗΡΙΟΣ ΤΕΡΖΟΥΔΗΣ

Αντιστράτηγος ΠΣ

**Άρθρο 17**

**Έναρξη ισχύος**

Η ισχύς της παρούσας Διάταξης αρχίζει από την δημοσίευσή της στην εφημερίδα της Κυβέρνησης.

Η παρούσα απόφαση να δημοσιευθεί στην Εφημερίδα της Κυβέρνησης.

Αθήνα, 26 Απριλίου 2018

Ο Αναπληρωτής Υπουργός Εσωτερικών

**Νικόλαος Τόσκας**